b'\n_START_ARTICLE_\nProst Grand Prix\n_START_PARAGRAPH_\nProst Grand Prix je nekdanje mo\xc5\xa1tvo Formule 1, ki ga je ustanovil in vodil upokojeni francoski dirka\xc4\x8d, \xc5\xa1tirikratni svetovni prvak, Alain Prost. Na za\xc4\x8detku sezone 1997 je Alain Prost kupil mo\xc5\xa1tvo Ligier in ga takoj preimenoval v Prost. Za\xc4\x8detek je bil zelo obetaven, saj je bil Prostov rojak, Olivier Panis, do nesre\xc4\x8de na Veliki nagradi Kanade celo na tretjem mestu v prvenstvu z dvema uvrstitvama na stopni\xc4\x8dke, toda zaradi zloma noge je moral spustiti kar sedem dirk. Kljub temu je mo\xc5\xa1tvo sezono kon\xc4\x8dalo na solidnem \xc5\xa1estem mestu. Sezone med 1998 in 2001 so bile slab\xc5\xa1e z izjemo enega drugega mesta Jarna Trullija na Veliki nagradi Evrope 1999. Sezono 2000 je mo\xc5\xa1tvo kon\xc4\x8dalo celo brez to\xc4\x8dk, po sezoni 2001 pa je po finan\xc4\x8dnih te\xc5\xbeavah bankrotiralo.'